הרביעית, להתיישב ליד שולחן האוכל העשוי פורמייקה ירוקה, ולפטפט שיחות על הא ועל דא עם כלתו, הוא בגרמנית והיא ביידיש.  את ליל הסדר חגגו כהלכתו בני משפחת לוי בנוסח הספרדי ובהרכב מלא הכולל הפעם גם סבתא וסבא. הפעם, קראו את ההגדה מתחילתה עד סופה, ובהגיעם לקטע המפורסם, אשר נחשב לגס, נשמע קולה המזועזע של מזל טוב, תוך כדי שהיא מנערת את חולצתה בקצות אצבעותיה: "אדיו סנטו, אדיו סנטו, בר מינן, בר מינן", לקול צחוקם של המסובין. לסעודת החג, הכינה מזל טוב פשטידת תרד טעימה ופריכה כל כך, שאפילו דניאלה לא בחלה בה. את ההגדה קראו הפעם עד תומה ואת הכבוד לשיר את השיר "חד גדיא"  בנוסח הספרדי, נתנו הפעם למנדו, בכבודו ובעצמו:   "אוּן קַאבְ'רִיטִיקוֹ, קֵי לוֹ מֶירְקוֹ מִי פַּאדְרֵי, פּוֹר דוֹס לְבָנִים, פּוֹר דוֹס לְבָנִים. בִ'ינוֹ אֵיל גָאטוֹ, אִי קוֹמְייוֹ אֵיל קַאבְ'רִיטִיקוֹ, קֵי לוֹ מֶירְקוֹ מִי פַּאדְרֵי, פּוֹר דוֹס לְבָנִים, פּוֹר דוֹס לְבָנִים. בִ'ינוֹ אֵיל פֵּיררוֹ, אִי מוֹרְייוֹ אֵיל גָאטוֹ, קֵי סֵי קוֹמְייוֹ אֵיל קַאבְ'רִיטִיקוֹ, קֵי לוֹ מֶירְקוֹ מִי פַּאדְרֵי, פּוֹר דוֹס לְבָנִים, פּוֹר דוֹס לְבָנִים. בִ'ינוֹ אֵיל פָּאלוֹ, אִי אָחַארְב'וֹ אֵיל